input: NEUVOSTON TÄYTÄNTÖÖNPANOPÄÄTÖS 2014/701/YUTP,
  annettu 8 päivänä lokakuuta 2014,
  Afganistanin tilanteen johdosta tiettyihin henkilöihin, ryhmiin, yrityksiin ja yhteisöihin kohdistettavista rajoittavista toimenpiteistä annetun päätöksen 2011/486/YUTP täytäntöönpanosta
  EUROOPAN UNIONIN NEUVOSTO, joka
  ottaa huomioon Euroopan unionista tehdyn sopimuksen ja erityisesti sen 31 artiklan 2 kohdan,
  ottaa huomioon Afganistanin tilanteen johdosta tiettyihin henkilöihin, ryhmiin, yrityksiin ja yhteisöihin kohdistettavista rajoittavista toimenpiteistä 1 päivänä elokuuta 2011 annetun neuvoston päätöksen 2011/486/YUTP (1) ja erityisesti sen 5 artiklan ja 6 artiklan 1 kohdan,
  sekä katsoo seuraavaa:
  (1)
  Neuvosto hyväksyi 1 päivänä elokuuta 2011 päätöksen 2011/486/YUTP.
  (2)
  Yhdistyneiden kansakuntien turvallisuusneuvoston päätöslauselman 1988 (2011) 30 kohdan nojalla perustettu YK:n turvallisuusneuvoston komitea on 11 päivänä helmikuuta, 18 päivänä maaliskuuta, 16 päivänä toukokuuta, 30 päivänä heinäkuuta ja 20 päivänä elokuuta 2014 päivittänyt ja muuttanut luetteloa henkilöistä, ryhmistä, yrityksistä ja yhteisöistä, joihin kohdistetaan rajoittavia toimenpiteitä.
  (3)
  Päätöksen 2011/486/YUTP liite olisi näin ollen muutettava,
  ON HYVÄKSYNYT TÄMÄN PÄÄTÖKSEN:
  1 artikla
  Muutetaan päätöksen 2011/486/YUTP liite tämän päätöksen liitteen mukaisesti.
  2 artikla
  Tämä päätös tulee voimaan päivänä, jona se julkaistaan Euroopan unionin virallisessa lehdessä.
  Tehty Luxemburgissa 8 päivänä lokakuuta 2014.